مفتی مہدی حسن شاہجہانپوری

مفتی سید مہدی حسن شاہجہانپوری دارالافتاء دارالعلوم دیوبند کے صدر تھےhttps://darululoom-deoband.com/urdu/articles/tmp/1397451072%2009-hadhrat%20Mulana%20Mufti%20Mehdi%20Hasan%20Shahjahanpuri_MDU_08_August_10.htm۔ آپ کی زندگی کا بڑا حصہ راندیر ضلع سورت میں گزارا۔ 1330ھ میں مدرسہ اشرفیہ راندیر ضلع سورت، گجرات میں صدر مدرس کے طور پر آپ کا تقرر ہوا۔ اور وہاں آپ افتاء کے فرائض بھی انجام دیتے تھے۔ مفتی صاحب کی حدیث اور اسماء الرجال پر اچھی نظر تھی۔

 ولادت و تعلیم 
آپ کی ولادت شاہجہانپور میں جمادی الثانی 1301ھ میں ہوئی۔ ابتدائی تعلیم اپنے والد سید کاظم حسن اور بڑے بھائی سے حاصل کی بارہ سال کی عمر میں حفظ قرآن کی دولت سے مالامال ہو گئے، پھر وطن ہی کے مدرسہ عین العلم میں شیخ عبد الحق (خلیفہ مجاز مولانا رشید احمد گنگوہی) اور مفتی کفایت اﷲ دہلوی جیسے اکابر اساتذہ فن سے صرف و نحو اور فقہ کی تحصیل کی، پھر جب مفتی کفایت اﷲ صاحب مدرسہ امینیہ دہلی چلے گئے تو مرحوم کے والد نے ان کو بھی وہیں بھیج دیا، 1328ھ میں آپ مدرسہ امینیہ سے فارغ ہوئے۔کتاب "وفیات معارف" مرتبہ محمد سہیل شفیق صفحہ 339

 سند حدیث 
مفتی مہدی حسن شاہجہانپوری کو شیخ الہند مولانا محمود حسن دیوبندیhttps://tocs.asianindexing.com/chapter.php?id=1676046599977_54338177&title=%D9%85%D9%81%D8%AA%DB%8C+%D8%B3%DB%8C%D8%AF+%D9%85%D8%AD%D9%85%D8%AF+%D9%85%DB%81%D8%AF%DB%8C+%D8%AD%D8%B3%D9%86+%D8%B4%D8%A7%DB%81+%D8%AC%DB%81%D8%A7%D9%86+%D9%BE%D9%88%D8%B1%DB%8C&q=، مولانا انور شاہ کشمیری، مولانا خلیل احمد سہارنپوری اور حضرت شاہ عبد الغنی دہلوی مہاجر مکی جیسے اکابر سے سندِ حدیث حاصل تھی۔

 صدر مفتی 
1367ھ میں دار العلوم دیوبند کے شعبہٴ افتاء میں صدر مفتی کے منصب پر فائز ہوئے، 1387ھ تک تقریباً بیس سال تک اس عہدے پر فائز رہے۔

 تصانیف 
مفتی مہدی حسن نے شرح کتابُ الحُجّةْ لِاَہْلِ المَدِینَةْ پر بڑی قیمتی تالیقات لکھی ہیں۔ معانی الآثار کی شرح قَلاَئِدُ الْاَزْہَارْ ان کی بڑی علمی اور تحقیقی کتاب ہے۔ اَلسَّیْفُ الْمُجَلَّہْ عَلٰی المُحَلَّہْ یہ عربی زبان میں ابن حزم ظاہری کے بعض حدیثی مسائل کے تبصرے پر نقد ہے۔ جو چار جلدوں میں ہے۔ حقیقت یزید اس کے علاوہ قطع الوتین یہ بھی حضرت مفتی صاحب کی تصانیف میں سے ہیں۔ مفتی صاحب کے بیس سالہ فتاویٰ کا نایاب ذخیرہ دار العلوم دیوبند میں موجود ہے۔
 وفات 
عرصے تک بیمار رہنے کی وجہ سے آپ اپنے وطن منتقل ہو گئے تھے۔ آخر 28/ ربیع الثانی 1396ھ کو آپ اس جہانِ فانی کو چھوڑ کر مالکِ حقیقی سے جا ملے۔